किसानों के कर्ज माफी के संबंध में युवा कांग्रेस ने सौंपा ज्ञापन
उत्तरविधानसभा अध्यक्ष मो. इमरान सिद्धिकी दक्षिण विधानसभा अध्यक्ष लोकेश शर्मा के संयुक्त नेतृत्व में कांग्रेसी कार्यकर्ताओं ने शुक्रवार को रैली निकालकर अतिरिक्त कलेक्टर को मुख्यमंत्री के नाम किसानों का कर्ज माफ करने के संबंध में ज्ञापन सौंपा। मो. इमरान सिद्धिकी ने सीएम भाजपा सरकार पर वादा खिलाफी का आरोप लगाया और किसानों के प्रति सरकार का उदासिन रवैया उजागर किया।
भाजपा ने चुनावी एजेंडे में किसानों के कर्ज माफी ओर किसानों के लिए बिजली के दाम बढ़ाने का वादा किया था। जो सरकार बनने के 3 साल बाद भी पूरा नहीं हुआ है। ज्ञापन में बताया कि वर्ष 2015 के फरवरी माह में विद्युत दरों में 17 से 24 प्रतिशत की वृद्धि कर उपभोक्ता पर भार डाला था। विद्युत चोरी, छीजत प्रशासनिक अपव्यय रोकने के स्थान पर पुन: विद्युत दरों को बढ़ाकर जन विरोधी कदम उठाया है। सरकार ने पहले ही जनता पर कई कर महंगाई को बढ़ा रखा है। ज्ञापन देने वालों में उत्तर विधानसभा अध्यक्ष मो. इमरान सिद्धिकी दक्षिण विधानसभा अध्यक्ष लोकेश शर्मा, प्रदेश सचिव सुनील लारा, मनीष सैन, मो. आजाद, मनीष चौरसिया, अहमद हुसैन, असलम हुसैन, असलम कुरैशी, अभिषेक सैनी, हुमायूं खान, संजय सैनी, मुबारक अली, विशाल शर्मा, सबा खान, अरुणा कच्छावा, अभिलाषा विश्नोई, वर्षा टांक, मनीष सेठी आदि मौजूद थे।
युवक कांग्रेस कार्यकर्ताओं ने एडीएम काे दिया ज्ञापन।
hin_Deva hin_Deva hin_Deva hin_Deva